
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1086124/2003 (1) 

Ορισμός Μελών του Διοικητικού Συμβουλίου της Α.Ε.ΔΙ.Κ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 


1. Τις διατάξεις του άρθρου 13 του Ν. 1067/1980 «Περί συστά- 
σεως Ανωνύμου Εταιρείας προς εκμετάλλευση της διώρυγας της Κόριν¬ 
θου». 

2. Το αριθμ. 13296/0025/26.7.89 της 25ης Δ/ναης, με το οποίο 
μας γνωστοποιεί τις προτάσεις των Δήμων Κορίνθου, Λουτρακιού - Πε- 
ραχώρας και της Κοινότητας Ισθμιας, για τους εκπροσώπους τους στο 
Διοικητικό Συμβούλιο της Α.Ε.ΔΙ.Κ. 

3. Το γεγονός ότι στις 30.7.89 λήγει η μετά από παράταση κατά το 
άρθρο 19 του Ν. 2190/20 θητεία του Δ.Σ. της Α.Ε.ΔΙ.Κ., αποφασί¬ 
ζουμε:- 

Ορίζουμε ως μέλη του Διοικητικού Συμβουλίου της Α.Ε.ΔΙ.Κ. τους 
κατωτέρω: 

1) Χαράλαμπο Βλαχογιάννη, με βαθμό Α' του Κλάδου ΠΕ Φοροτε¬ 
χνικών, ως εκπρόσωπο του Υπουργείου Οικονομικών. 

2) Ιωάννη Γιωτάκη, Δήμαρχο ως εκπρόσωπο του Δήμου Λουτρα¬ 
κιού - Περαχώρας. 

3) Άγγελο Λάιο, Πρόεδρο Κοινότητας, ως εκπρόσωπο της Κοινότη¬ 
τας Ισθμιας. 

Η θητεία των μελών είναι τριετής. 


Η απόφαση αυτή να δημοσιευθεί στην Εφημερίδα της Κυβερνήσεως. 

^ Αθήνα, 27 Ιουλίου 1989 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 
-♦- 

Αριθ. 16562 (2) 

Δημοσίευση στην Εφημερίδα της Κυβερνήσεως της από 10.7.89 ΣΣΕ 
του προσωπικού του Ο.Α.Σ.Θ. που ανήκει στο Σωματείο με την 
επωνυμία «Σωματείο εισπρακτόρων Ο.Α.Σ.Θ.». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74, απο¬ 
φασίζουμε: 

Να δημοσιευθεί στην Εφημερίδα της Κυβερνήσεως η πιό πάνω ΣΣΕ, 
η οποία μας κατατέθηκε την 14.7.89 και συντάχθηκε το υπ’ αρ. 
176/89 πρακτικό καταθέσεως, της οποίας το περιεχόμενο έχει ως 

εξή?: 

Ειδική Συλλογική Σύμβαση Εργασίας 
του προσωπικού του Ο.Α.Σ.Θ. που ανήκει στο Σωματείο 
με την επωνυμία «Σωματείο Εισπρακτόρων Ο.Α.Σ.Θ.» 

Στη Θεσσαλονίκη, σήμερα 10 Ιουλίου 1989 ημέρα Δευτέρα στα Γρα¬ 
φεία του Οργανισμού Αστικών Συγκοινωνιών Θεσσαλονίκης 
(Ο.Α.Σ.Θ.), Αλεξ. Παπαναστασίου 90, παρισταμένου και του νόμιμα 
εξουσιοδοτημένου Εκπροσώπου του Υπουργείου Συγκοινωνιών κ. 
Ελευθερίου Αγαπητόπουλου. 

Οι υπογράφοντες αφενός μεν Κων/ντίνος Κορομπίλης, Πρόεδρος του 
Δ.Σ. και νόμιμος Εκπρόσωπος του Οργανισμού Αστικών Συγκοινωνιών 
Θεσσαλονίκης (Ο.Α.Σ.Θ.) και αφετέρου ο Ιορδάνης Σταμπουλίδης, 
Πρόεδρος του Σωματείου Εισπρακτόρων Ο.Α.Σ.Θ., νόμιμα εξουσιοδο¬ 
τημένοι, αποφάσισαν την συνομολόγηση και υπογραφή της παρούσας 
σύμβασης με τους παρακάτω όρους: 

Η παρούσα σύμβαση αφορά τους Εισπράκτορες. 


ΚΕΦΑΛΑΙΟ Α’ 
ΒΑΣΙΚΟΙ ΜΙΣΘΟΙ 


Με την πρόσληψη 


19.500 δρχ. 

Με την συμπλήρωση 

1 χρόνου 

19.500 δρχ. 

Με την συμπλήρωση 

2 χρόνων 

19.650 δρχ. 

Με την συμπλήρωση 

3 χρόνων 

19.650 δρχ. 

Με την συμπλήρωση 

4 χρόνων 

19.650 δρχ. 

Με την συμπλήρωση 

5 χρόνων 

21.000 δρχ. 

Με την συμπλήρωση 

6 χρόνων 

21.000 δρχ. 

Με την συμπλήρωση 

7 χρόνων 

21.750 δρχ. 

Με την συμπλήρωση 

8 χρόνων 

21.750 δρχ. 

Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 
Με την συμπλήρωση 


9 χρόνων 

10 χρόνων 

11 χρόνων 

12 χρόνων 

13 χρόνων 

14 χρόνων 

15 χρόνων 

16 χρόνων 

17 χρόνων 

18 χρόνων 

19 χρόνων 

20 χρόνων 

21 χρόνων 

22 χρόνων 

23 χρόνων 

24 χρόνων 

25 χρόνων 

26 χρόνων 

27 χρόνων 

28 χρόνων 

29 χρόνων 

30 χρόνων 

31 χρόνων 

32 χρόνων 

33 χρόνων 

34 χρόνων 


21.750 δρχ. 
22.500 δρχ. 
22.500 δρχ. 
22.700 δρχ. 
22.700 δρχ. 

22.700 δρχ. 
23.650 δρχ. 
23.650 δρχ. 
23.850 δρχ. 
23.850 δρχ. 
23.850 δρχ. 

24.700 δρχ. 
24.700 δρχ. 
24.700 δρχ. 
24.700 δρχ. 

24.700 δρχ. 

25.700 δρχ. 
25.700 δρχ. 
25.700 δρχ. 
25.700 δρχ. 

25.700 δρχ. 

26.700 δρχ. 
26.700 δρχ. 
26.700 δρχ. 
26.700 δρχ. 
26.700 δρχ. 


Στους βασικούς μισθούς των εισπρακτόρων ενσωματώνεται τμήμα 
της Α.Τ.Α. 10.000 δρχ. και αφαιρείται από το συνολικό ποσό της 
Α.Τ.Α. περιόδου 1.5.82 - 31.12.88 τέτοιο ποσό έτσι ώστε να προκύ¬ 
πτει στο σύνολο των τακτικών αποδοχών μηνός Δεκεμβρίου 1988 αύ¬ 
ξηση 4,2% στις συνολικές μηνιαίες αποδοχές τους. 

Οι από 1.1.89 μισθοδοτικές μεταβολές που αφορούν την Α.Τ.Α., βα¬ 
σικό μισθό, χρονοεπίδομα, οικογενειακά κλπ. θα γίνονται σύμφωνα με 
τις κείμενες διατάξεις και με βάσει: 

α. Τα μισθοδοτικά στοιχεία, πλην της Α.Τ.Α. κάθε μισθωτού που 
προκύπτουν από την εφαρμογή της παραγράφου αυτής. 

β. Την Α.Τ.Α. περιόδου 1.5.82 έως 31.12.88 που είχε κάθε μισθω¬ 
τός. 

α. Ο βασικός μισθός των εισπρακτόρων καθορίζεται με βάση την 
πραγματική υπηρεσία που διανύθηκε αθροιστικά στον Ο.Α.Σ.Θ. και 
στους φορείς των Αστικών Συγκοινωνιών Θεσσαλονίκης και προϋπήρ- 
ξαν αυτού (Κ.Τ.Ε.Α.Λ.Θ. - Κ.Ε.Τ.Η.Θ.) καθώς και στα λεωφορεία του 
Κ.Τ.Ε.Λ. Ν. Θεσσαλονίκης προ της 1.7.80 για όσους μετετάγησαν 
στον Ο.Α.Σ.Θ. βάσει του Ν. 866/1979, ανεξάρτητα ειδικότητας και 
που ο υπολογισμός του αρχίζει να γίνεται από 1.1.71 για όσους έχουν 
προσληφθεί πριν από την ημερομηνία αυτή. 

β. Για τον καθορισμό του βασικού μισθού αναγνωρίζεται και η υπη¬ 
ρεσία τους πριν από την 1.1.1971. 

Η αναγνώριση της υπηρεσίας αυτής θα γίνει τμηματικά σε τρία (3) 
χρόνια ως εξής: 

Από 1.1.1989 θα αναγνωρισθεί το 1/3 της_ υπηρεσίας. 

Από 1.1.1990 θα αναγνωριστούν τα 2/3 της υπηρεσίας. 

Από 1.1.1991 θα αναγνωριστεί όλη η υπηρεσία. 

ΚΕΦΑΛΑΙΟ Β' 

I. ΒΑΣΙΚΑ ΕΠΙΔΟΜΑΤΑ 
1. ΧΡΟΝΟΕΠΙΔΟΜΑ 
Ο βασικός μισθός προσαυξάνεται με: 
α. Ποσοστό 10% για τον πρώτο χρόνο υπηρεσίας και 
β. Ποσοστό 5% για κάθε τριετία και μέχρι 10 τριετιών, συνολικά 
πραγματικής υπηρεσίας και προϋπηρεσίας, δηλαδή συνολική προσαύ- 
ξηση για 10 τριετίες 60%. 

Ως προϋπηρεσία για την προσμέτρηση του χρονοεπιδόματος θεωρεί¬ 
ται η χωρίς διακοπή διανυθείσα υπηρεσία (πλην της διακοπείσης λόγω 
ασθένειας) άσχετα με την ειδικότητα στην τέως Κ.Ε.Τ.Η.Θ., στο τέως 
Κ.Τ.Ε.Α.Λ.Θ. και στο Κ.Τ.Ε.Λ. Νομού Θεσσαλονίκης, δΓ όσους μετε¬ 
τάγησαν εις τον Ο.Α.Σ.Θ. βάσει του Ν.Δ. 3721/57 καιΝ. 866/79. 

Ως προσμετρούμενη προϋπηρεσία για τη λήψη του χρονοεπιδόματος 
θεωρείται η πραγματική τοιαύτη με ομότιμα και συναφή καθήκοντα σε 
οποιοδήποτε εργοδότη με σχέση εξηρτημένης εργασίας, εφόσον παράλ¬ 
ληλα συμφωνεί με το χρόνο ασφάλισης στον κύριο ασφαλιστικό φορέα, 
εξαιρουμένης αυτής που έχει προσμετρηθεί για την λήψη σύνταξης από 


οποιονδήποτε Ασφαλιστικό Οργανισμό. 

Η προϋπηρεσία των νεοπροσλαμβανομένων αποδεικνύεται με υπεύ¬ 
θυνη δήλωση αυτών του Ν.Δ. 105/69 κατά την πρόσληψή τους, που θα 
συνοδεύεται μέσα σε τρεις μήνες από τα απαραίτητα πιστοποιητικά ερ¬ 
γοδοτών. 

Εάν με τα προσκομισθέντα πιστοποιητικά, αποδεικνύεται προϋπηρε¬ 
σία μεγαλύτερη από αυτή που έχει δηλωθεί ή κατατεθούν πιστοποιητικά 
προϋπηρεσίας χωρίς σχετική δήλωση κατά την πρόσληψη, ή τέλος κα¬ 
τατεθούν μετά την εκπνοή του τριμήνου από την πρόσληψη, το δικαί¬ 
ωμα για τη λήψη διαφοράς χρονοεπιδόματος θ’ αρχίζει από την κατά¬ 
θεση των δικαιολογητικών αυτών. 

Η προϋπηρεσία των μισθωτών που ήδη υπηρετούν εφόσον μέχρι σή¬ 
μερα δεν έχουν υποβάλει σχετικά πιστοποιητικά, θα αποδειχθεί το ίδιο 
με δηλώσεις, που θα συνοδεύονται μέσα σε προθεσμία τριών μηνών από 
της υπογραφής της παρούσας, από τα απαραίτητα πιστοποιητικά εργο¬ 
δοτών και θα εφαρμόζονται κατά τα λοιπά οι παραπάνω διατάξεις. 

Σε περίπτωση αδυναμίας προσαγωγής βεβαίωσης του εργοδότη, η 
προϋπηρεσία θα αποδεικνύεται με ένορκο βεβαίωση δύο μαρτύρων, που 
η αποδοχή τους ή μη σαν αποδεικτού μέσου θα γίνεται δεκτή κατά την 
απόλυτη κρίση της αρμόδιας Επιτροπής. 

Σαν προϋπηρεσία αναγνωρίζεται και ο χρόνος που διανύθηκε στις 
αναγνωρισμένες από την Πολιτεία Οργανώσεις Εθνικής Αντίστασης και 
θ’ αποδεικνύεται με σχετικό πιστοποιητικό που προβλέπει ο Νόμος. 

Η αναγνωρισθείσα μέχρι σήμερα προϋπηρεσία δεν θίγεται. 

Η προϋπηρεσία οδηγών σαν εισπράκτορες και εισπρακτόρων σοιν 
οδηγών σε Κ.Τ.Ε.Λ. αστικά και υπεραστικά αναγνωρίζεται σαν προ¬ 
σμετρούμενη προϋπηρεσία για τον καθορισμό του χρονοεπιδόματος. 

Σαν προϋπηρεσία αναγνωρίζεται και προσμετράται για τον καθορι¬ 
σμό του βασικού μισθού και του χρονοεπιδόματος χρονικό διάστημα 18 
μηνών της στρατιωτικής θητείας εφόσον ο χρόνος αυτός της θητείας δεν 
περιλαμβάνεται στα χρόνια υπηρεσίας του. 

Η αναγνώριση θα γίνεται με βάση του Πιστοποιητικού τύπου Α' της 
στρατολογίας που έχει προσκομισθεί ή θα προσκομισθεί από τους ενδια¬ 
φερομένους. 

Στους υπόχρεους μειωμένης στρατιωτικής θητείοες θα αναγνωρίζεται 
ο πραγματικός χρόνος θητείας μέχρι τους 18 μήνες. Ο χρόνος φυλάκι¬ 
σης κατά το διάστημα της στρατιωτικής θητείας δεν θα υπολογίζεται. 

Η προσμέτρηση του χρόνου των 18 μηνών της στρατιωτικής θητείας 
καθώς και της μειωμένης θα γίνει σε (4) τέσσερις δόσεις από 1.1.1988 
μέχρι 1.1.1991 και ειδικότερα: 

Από 1.1.1988 θα προσμετρηθούν 5 μήνες. 

Από 1.1.1989 θα προσμετρηθούν 9 μήνες. 

Από 1.1.1990 θα προσμετρηθούν 14 μήνες. 

Από 1.1.1991 θα προσμετρηθούν 18 μήνες. 

2. Επίδομα χιλιομετρικό. Ειδικών Συνθηκών. Ανθυγιεινής Εργα¬ 
σίας. 

Ο μισθός που προκύπτει από το άθροισμα του βασικού μισθού και του 
χρονοεπιδόματος προσαυξάνεται με τα παρακάτω επιδόματα: 

α. Επίδομα χιλιομετρικής απόστασης: Ποσοστό 10%. 

β. Επίδομα ειδικών συνθηκών: Ποσοστό 7%. 

γ. Επίδομα ανθυγιεινής εργασίας: Ποσοστό 12%. 

3. Επίδομα συζύγου. 

Ο μισθός που προκύπτει από το σύνολο του βασικού μισθού και των 
επιδομάτων των παρ. 1 και 2 (Βασικά Επιδόματα) του παρόντος Κεφ. 
Β' προσαυξάνεται κατά 10% και για το /τη σύζυγο, ανεξάρτητα αν ερ¬ 
γάζονται και οι δύο. 

4. Επίδομα παιδιού. 

Ο μισθός που προκύπτει από το άθροισμα του βασικού μισθού και 
επιδομάτων χρονοεπιδόματος, ειδικών συνθηκών, χιλιομετρικής απο- 
στάσεως και ανθυγιεινής εργασίας προσαυξάνεται κατά 5% για κάθε 
παιδί ανεξάρτητα από αριθμό, μέχρι τη συμπλήρωση του 18ου έτους 
της ηλικίας τους και είναι άγαμα. 

Στα άγαμα θήλεα άνω των 18 ετών που εδικαιούντο το επίδομα 
τούτο μέχρι σήμερα θα εξακολουθήσει να καταβάλλεται εφόσον δεν ερ¬ 
γάζονται. 

Το επίδομα παιδιών παρατείνεται μέχρι τη συμπλήρωση του 20ού 
έτους για όσα φοιτούν στη Μέση Εκπαίδευση και του 25ου έτους της 
ηλικίας τους εφόσον σπουδάζουν σε Ανώτερες ή Ανώτατες Σχολές και 
είναι άγαμα, ανεξάρτητα αν εργάζονται, για αόριστο δε χρόνο αν είναι 
ανίκανα για οποιαδήποτε βιοποριστική εργασία λόγω αναπηρίας σωμα¬ 
τικής ή πνευματικής η οποία αποδεικνύεται με απόφαση της αρμόδιας 
Υγειονομικής Επιτροπής Ι.Κ.Α. με αναπηρία άνω του 67%. 

Το επίδομα παιδιών δεν μπορεί συνολικά να είναι κατώτερο από αυτό 
που χορηγεί αντίστοιχα ο Δ.Λ.Ο.Ε.Μ. 

Για τον υπολογισμό της επί πλέον διαφοράς θα υπολογίζεται το σύ¬ 
νολο του επιδόματος παιδιών που παίρνουν και οι δύο σύζυγοι ανεξάρ¬ 
τητα που εργάζονται. 

II. ΔΙΑΦΟΡΑ ΕΠΙΔΟΜΑΤΑ 

1. Στους εισπράκτορες χορηγείται επίδομα διαχειριστικών λαθών 
5% στο βασικό μισθό που αναφέρεται στο Κεφάλαιο Α' της παρούσας. 

2. Στους εισπράκτορες, που εργάζονται στα αθρωτά λεωφορεία χο¬ 
ρηγείται για όσο χρόνο εργάζονται σ’ αυτά επίδομα 5% στο βασικό μι¬ 
σθό που αναφέρεται στο Κεφ. Α' της παρούσας προσαυξανόμενο ανά¬ 
λογα για την πρόσθετη ημερήσια απασχόληση λόγω πενθήμερης εργα¬ 
σίας. 

3. Στους μισθωτούς της παρούσας που γνωρίζουν σε επαρκή βαθμό 
μία ή περισσότερες ξένες γλώσσες χορηγείται επίδομα 1.500 δρχ. το 
μήνα. 

Επιτροπή που συατήνεται από τη Γενική Διεύθυνση του Ο.Α.Σ.Θ. 
κρίνει την επάρκεια γνώσης της γλώσσας για τη χορήγηση του επιδό¬ 
ματος αυτού. 

ΚΕΦΑΛΑΙΟ Γ 

I. ΕΙΔΙΚΕΣ ΠΑΡΟΧΕΣ. 

1. Αποζημίωση Ν. 2112/20. 

α. Στους μισθωτούς της παρούσας σύμβασης χορηγούνται τα 3/3 
(ολόκληρη) της αποζημίωσης την οποία προβλέπει ο Ν. 2112/20, για 
την περίπτωση απροειδοποίητης καταγγελίας της σύμβασης εργασίας, 
στην περίπτωση αποχώρησής τους ή καταγγελίας από τον Ο.Α.Σ.Θ. 
διότι πήραν πλήρη σύνταξη γήρατος από τον Οργανισμό της κύριας 
ασφάλισής τους, το ύψος της οποίας από 1.4.89 αυξάνεται από δραχμές 
1.322.500 όπως σήμερα καταβάλλεται στο ποσό των δραχμών 
1.600.000 κατά ανώτατο όριο, σύμφωνα με τα εφαρμοζόμενα στην 
Ε.Α.Σ. 

Σε περίπτωση που στην Ε.Α.Σ. δικαιωθούν επί πλέον αποζημίωση 
από 15% θα δικαιωθούν την ίδια αύξηση και οι εργαζόμενοι στον 
Ο.Α.Σ.Θ.. και από την αυτή ημερομηνία. 

β. Ακόμη, η αποζημίωση της παρ. α χορηγείται και στις περιπτώσεις 
που δίνεται από τον αρμόδιο ασφαλιστικό φορέα κύριας ασφάλισης μειω¬ 
μένη σύνταξη λόγω αποχώρησης και λύσης της εργασιακής σύμβασης 
για ολική ή μερική ανικανότητα για εργασία, η οποία βεβαιώνεται με 
απόφαση της αρμόδιας Υγειονομικής Επιτροπής του Ι.Κ.Α. που διαρκεί 
από 12-18 μήνες. 

Ο ακριβής προσδιορισμός του χρόνου (12-18 μήνες) καθορίζεται από 
Τριμελή Επιτροπή αποτελουμένη από τον Πρόεδρο του Δ.Σ., τον Γενικό 
Διευθυντή και τον Εκπρόσωπο των εργαζομένων. 

Η Επιτροπή δύναται να ζητά κατά περίπτωση γνωμάτευση από Ια¬ 
τρό που θα ορίζει το Δ.Σ. 

Η αποζημίωση καταβάλλεται με την προσκόμιση της απόφασης της 
Υγειονομικής Επιτροπής του Ι.Κ.Α. και μετά την απόφαση της Τριμε¬ 
λούς Επιτροπής. Εάν η αθσένεια διαρκεί πλέον των 18 μηνών δεν απαι¬ 
τείται η ρύθμιση από την παραπάνω Επιτροπή. 

Σε περίπτωση αποθεραπείας και επναόδου του μισθωτού στην υπηρε¬ 
σία του, η επαναπρόσληψή του είναι υποχρεωτική για τον Ο.Α.Σ.Θ. 
αφού ο μισθωτός εμφανισθεί και δηλώσει ότι επιθυμεί να εργασθεί μέσα 
σε διάστημα δύο μηνών από το χρόνο της αποθεραπείας του. 

’Οταν ο μισθωτός αυτής της παραγράφου μελλοντικά θα αποχωρήσει 
από την Υπηρεσία λόγω συνταξιοδότησής του, από τον κύριο ασφαλι¬ 
στικό του φορέα, ο Ο.Α.Σ.Θ. θα του καταβάλει συμπληρωματικά μόνο 
την τυχόν διαφορά αποζημίωσης, αφού συμψηφίζει το ποσό που είχε 
προκαταβάλει σ’ αυτόν σύμφωνα με όσα παραπάνω στην παράγραφο 
αυτή αναφέρονται, έτσι που το άθροισμα αυτών να δίνει πλήρη αποζημί¬ 
ωση, όπως αυτή θα ισχύει κατά το χρόνο της οριστικής αποχώρησής 
τους από την Υπηρεσία, υπολογίζοντας μόνο το χρόνο εργασίας από την 
ημέρα της επιστροφής του. 

γ. Σε περίπτωση θανάτου μισθωτού, περιοριστικά, η σύζυγος, τα παι¬ 
διά του και οι επιζώντες γονείς του, κατά τα ποσοστά και την σειρά κλη¬ 
ρονομικής διαδοχής τους, που προβλέπονται από τις κείμενες διατάξεις 
«περί κληρονομικής εξ αδιαθέτου διαδοχής» δικαιούντο να πάρουν την 
παραπάνω αναφερόμενη αποζημίωση, που αντιστοιχεί στα χρόνια υπη¬ 
ρεσίας τους στην Επιχείρηση, κατά το χρόνο του θανάτου του. 

6. Η παρ. α και β ισχύει για τις περιπτώσεις μισθωτών που θα κρι- 
θούν από το Ι.Κ.Α. σαν δικαιούμενοι αναπηρικής (ολικής ή μερικής) σύ¬ 
νταξης, μετά την υπογραφή της σύμβασης αυτής. 

2. Στο προσωπικό Κινήσεως που αναφέρεται στην παρούσα χορηγεί¬ 


ται ένα μπουκάλι γάλα (μισό λίτρο) για κάθε μέρα παροχής εργασίας. 

Η παρούσα διάταξη δεν αποτελεί μισθολογική παροχή. 

3. ΡΕΠΩ. 

Οι μισθωτοί της παρούσας σύμβασης, πέρα από τις πρόσθετες ανα¬ 
παύσεις, δικαιούνται και μία ακόμη για την ημέρα του Μ. Σαββάτου. 

ΚΕΦΑΛΑΙΟ Δ’ 

ΡΥΘΜΙΣΕΙΣ 

1. Κανένας από τους εισπράκτορες που υπηρετούν σήμερα στον 
Ο.Α.Σ.Θ. δεν είναι δυνατό να απολυθεί λόγω κατάργησης θέσης από 
την εφαρμογή του μέτρου δρομολόγησης των λεωφορείων χωρίς ει- 
σπράκτορα, επιφυλασσομένων κατά τα λοιπά των διατάξεων περί από¬ 
λυσης του Προσωπικού, σύμφωνα με τις διατάξεις των ισχυόντων Κα¬ 
νονισμών. 

2. Εισπράκτορες που επιθυμούν να μεταταγούν στον κλάδο των οδη¬ 
γών του Ο.Α.Σ.Θ. μπορούν να ζητήσουν τούτο με αίτησή τους από τη 
Γενική Διεύθυνση του Ο.Α.Σ.Θ. εφ’ όσον αυτοί διαθέτουν τα προβλεπό- 
μενα κάθε φορά προσόντα, για την έκδοση επαγγελματικής άδειας οδή¬ 
γησης αστικού λεωφορείου και εφ’ όσον κρίνει η Γενική Διεύθυνση ότι 
υπάρχουν υπηρεσιακές ανάγκες. 

Στις περιπτώσεις αυτές η μετάταξη γίνεται μετά από επιτυχή φοί¬ 
τηση σε ειδικές σχολές του Ο.Α.Σ.Θ. που λειτουργούν με δικές του δα¬ 
πάνες. 

Κατά το χρόνο φοίτησης στις ειδικές αυτές σχολές θα καταβάλλονται 
σ’ αυτούς που φοιτούν αποδοχές εισπράκτορα. 

Τέτοιες νοούνται ο βασικός μισθός τους μετά των προβλεπομένων 
από την παρούσα επιδομάτων, πέραν δε τούτων και ο μέσος όρος των 
εκάστοτε καταβαλλομένων στους εισπράκτορες που εργάζονται στα λε¬ 
ωφορεία του Ο.Α.Σ.Θ. δευτερευουσών απολαβών. 

Οι διατάξεις του παρόντος Κεφαλαίου θα περιληφθούν και στις μελ¬ 
λοντικές συμβάσεις εργασίας που θα μπογραφούν. 

3. Σε περίπτωση ασθένειας του μισθωτού που αποδεικνύεται από πι¬ 
στοποιητικό της αρμόδιας Υγειονομικής Επιτροπής η εργασιακή σχέση 
δεν λύεται, η Επιχείρηση υποχρεούται να δεχθεί τη συνέχιση της απα¬ 
σχόλησης του μισθωτού μετά από την αποθεραπεία του. 

4. Κατά τα λοιπά διατηρούνται σε ισχύ για όλους τους μισθωτούς της 
παρούσας οι διατάξεις προηγουμένων Ε.Σ.Σ.Ε. και αποφάσεων Διοικη¬ 
τικών Διαιτητικών Δικαστηρίων υπό τον όρον ότι δεν έρχονται σε αντί¬ 
θεση με τις ρυθμίσεις της παρούσας. 

5. Για λόγους ίσης μεταχείρισης θα ισχύσει η ίδια διαδικασία που θα 
ακολουθηθεί για την υπαγωγή στα βαρέα επαγγέλματα εργαζομένων 
στον ΗΛΠΑΠ και για τους εισπράκτορες του ΟΑΣΘ. 

6. Οι ώρες εργασίας είναι αυτές που ισχύουν σήμερα (40) ώρες ή κα¬ 
θορίζονται νόμιμα. 

7. Τυχόν καταβαλλόμενες αποδοχές ανώτερες από αυτές που καθο¬ 
ρίζονται με την παρούσα δεν μειώνονται. 

8. Εκ των αποδοχών των μελών του Σωματείου Εισπρακτόρων 
Ο.Α.ΣίΘ. παρακρατείται η μηνιαία εισοφορά των προς αυτό και αποδί¬ 
δεται εις αυτό κατόπιν υπευθύνου δηλώσεως του Ν. 105/69 του Σωμα¬ 
τείου εις την οποία θα αναγράφονται τα μέλη και να ισχύει μέχρι μερι¬ 
κής ή γενικής ανακλήσεως ταύτης δι’ ομοίου τρόπου. 

9. Συμφωνείται ότι εφόσον επέλθη διαφοροποίηση αποδοχών και λοι¬ 
πών όρων και συνθηκών εργασίας (π.χ. αναπαύσεις κλπ.) στους εργαζο¬ 
μένους της Ε.Α.Σ.Θ. αυτές θα έχουν ισχύ και στο προσωπικό που αφορά 
η παρούσα Συλλογική Σύμβαση από την ημερομηνία της διαφοροποίη- 
σης. 

10. Ζητήματα πολιτιστικά - ψυχαγωγικά, επιβράβευση αριστούχων 
μαθητών κλπ. αποτελούν αντικείμενο συζήτησης μεταξύ του Σωματείου 
και Γενικού Διευθυντού του Ο.Α.Σ.Θ. και η σχετική έγκριση γίνεται από 
το Δ.Σ. του Ο.Α.Σ.Θ. 

11. Οι πάσης φύσεως μισθολογικές μεταβολές που επέρχονται από 
την 1η μέχρι την 20η οποιουδήποτε μηνός, λογίζονται ότι πραγματο¬ 
ποιήθηκαν την 1η αυτού του μηνός, οι δε μεταβολές που επέρχονται 
από την 21η μέχρι την 31η οποιουδήποτε μηνός λογίζονται ότι πραγ¬ 
ματοποιούνται την 1η του επομένου μηνός. 

12. Ως χρόνος υπηρεσίας για τη συμπλήρωση προϋποθέσεων συντα- 
ξιοδότησης αναγνωρίζεται χαι η στρατιωτική θητεία εφόσον εξαγορα- 
σθεί σύμφωνα με την κείμενη Νομοθεσία. 

ΚΕΦΑΛΑΙΟ Ε' 

I. ΛΟΙΠΕΣ ΠΑΡΟΧΕΣ 

1. Δελτίο ελεύθερης κυκλοφορίας. 

Στους μισθωτούς που υπάγονται στην παρούσα χορηγείται δελτίο 
ελεύθερης κυκλοφορίας σ’ όλες τις γραμμές του Ο.Α.Σ.Θ. Στις ή στους" 
συζύγους των εγγάμων υπαλλήλων χορηγείται επίσης δελτίο ελεύθερης 
κυκλοφορίας. Επίσης χορηγείται δελτίο ελεύθερης κυκλοφορίας σ’ 
όσους καθίστανται συνταξιούχοι και μόνο γι’ αυτούς. Το δικαίωμα 
τούτο διατηρούν και όσοι έτυχαν μέχρι τώρα αυτού. 

2. Άδεια λόγω γάμου. 

Σε περίπτωση γάμου του Προσωπικού της παρούσας παρέχεται 
άδεια επτά ημερολογιακών ημερών, με πλήρεις αποδοχές και χωρίς 
αυτή να συμψηφίζεται στην κανονική άδειά του. 

3. Άδεια λόγω τοκετού. 

Σε περίπτωση τοκετού της συζύγου του παρέχεται στο σύζυγο άδεια 
τριών εργασίμων ημερών με πλήρεις αποδοχές και χωρίς αυτή να συμ¬ 
ψηφίζεται στην κανονική άδειά του. Παρέχεται πλήρης προστασία της 
μητρότητας κατά τις κείμενες διατάξεις. 

4. Άδεια λόγω θανάτου. 

Σε περίπτωση θανάτου συγγενικού προσώπου μέχρι και δευτέρου 
βαθμού συγγένειας εξ αίματος ή εξ αγχιστείας παρέχεται άδεια δύο ερ¬ 
γασίμων ημερών, με πλήρεις αποδοχές και χωρίς αυτή να συμψηφίζεται 
στην κανονική άδεια, η άδεια αυτή προσαυξάνεται σε τέσσερις ημέρες, 
για απόσταση μεγαλύτερη των τριακοσίων χιλιομέτρων για την ηπει¬ 
ρωτική χώρα και εκατό χιλιομέτρων για τα νησιά. 

Οι παραπάνω άδειες λόγω γάμου, τοκετού και θανάτου παρέχονται 
για απουσία του δικαιούχου σε διάστημα πέντε ημερών πριν ή μετά το 
γεγονός. 

Στις άδειες λόγω τοκετού και θανάτου δεν συμπεριλαμβάνονται οι 
ημέρες εβδομαδιαίας ανάπαυσης. 

5. Άδεια λόγω σπουδών. * 

Στους μαθητές, στους σπουδαστές και φοιτητές όλων των επιπέδων 
εκπαίδευσης, εκτός στοιχειώδους παρέχεται σπουδαστική άδεια με πλή¬ 
ρεις αποδοχές και χωρίς να συμψηφίζεται στην κανονική άδειά τους. 

Η άδεια αυτή παρέχεται κάθε φορά σύμφωνα με τον Νόμο και κατά 
την κρίση του Γενικού Διευθυντού του Ο.Α.Σ.Θ., με βάση δικαιολογη- 
τικό πιστοποιητικό της οικείας Σχολής και υπεύθυνη βεβαίωση του εν¬ 
διαφερομένου, ότι κατά το χρονικό αυτό διάστημα μετείχε στις εξετά¬ 
σεις. 

6. Κανοική άδεια. 

Παρέχεται κάθε χρόνο κανονική άδεια με πλήρεις αποδοχές όπως 
προβλέπεται από τις σχετικές διατάξεις για το Δημόσιο Τομέα. 

Το επίδομα αδείας καταβάλλεται με τη λήψη συνολικά 10 ημερών 
αδείας τουλάχιστον. 

7. Όσοι εκ των μισθωτών δίδουν αίμα, δικαιούνται το ημερομίσθιο 
της ημέρας εκείνης εφόσον διακόπτουν την εργασία τους, ή το ημερομί¬ 
σθιο της επομένης ημέρας εφόσον γνωστοποιήσουν έγκαιρα την Υπηρε¬ 
σία και προσκομίσουν σχετική βεβαίωση του Νοσοκομείου. 

8. Ο Ο.Α.Σ.Θ. υποχρεούται να χορηγεί το ημερομίσθιο στο^προσω- 
πικό, της παρούσας, για τις ημέρες που απασχολείται στα δικαστήρια 
για μαρτυρικές καταθέσεις υπέρ του Ο.Α.Σ.Θ. ή όταν είναι κατηγορού¬ 
μενοι για υπόθεση του Ο.Α.Σ.Θ. και αθωωθούν. 

9. Κατά την ημέρα της ονομαστικής εορτής του κάθε εργαζομένου, 
του χορηγείται ένα έκτακτο ρεπώ από το δικαιούμενο εφόσον το επιθυ¬ 
μεί ή του γίνεται αλλαγή βάρδιας. 

Η ρύθμιση αυτή θα γίνεται ύστερα από αίτηση του εργαζομένου η 
οποία θα υποβάλλεται προ 5 εργασίμων ημερών. 

10. Κατασκηνώσεις. 

Με δαπάνη και μέριμνα του Ο.Α.Σ.Θ. θα αποστέλλονται τα παιδιά 
εργαζομένων που συμπληρώνουν μέχρι 30 Ιουνίου τον 6ο χρόνο της 
ηλικίας τους και δεν έχουν συμπληρώσει το 12ο χρόνο σε παιδικές κα¬ 
τασκηνώσεις. Κατ’ εξαίρεση επιτρέπεται η αποστολή και παιδιών μέχρι 
14 ετών εφόσον έχουν αδελφό ή αδελφή στην ίδια κατασκήνωση ηλικίας 
6-12 ετών. 

Η παρούσα διάτοεξη δεν αποτελεί μισθοδοτική παροχή. 

11. Ειδικοί και Βρεφονηπιακοί Σταθμοί. 

Ο Ο.Α.Σ.Θ. για την εξυπηρέτηση του προσωπικού του αναλαμβάνει 
να καλύπτει το σύνολο των μηνιαίων δαπανών Κρατικών Σταθμών ή 


Ιδιωτικών Σταθμών. Στην περίπτωση αυτή το ύψος της δαπάνης δεν 
δύναται να υπερβαίνει το προβλεπόμενο στους Κρατικούς Σταθμούς για 
προβληματικά παιδιά εργαζομένων του Οργανισμού με την προσκόμιση 
σχετικής απόδειξης του Σταθμού. 

Ο χαρακτηρισμός και η γνωμάτευση για την προβληματικότητα του 
παιδιού βεβαιώνεται με σχετικό πιστοποιητικό του ασφαλιστικού φορέα 
στον οποίο είναι ασφαλισμένος ο Γονέας. 

Επίσης ο Ο.Α.Σ.Θ. (αναλαμβάνει να καλύπτει μέρος των μηνιαίων 
δαπανών βρεφονηπιακών σταθμών, για τα παιδιά των οποίων και οι 
δύο γονείς εργάζονται, χορηγώντας για ένα παιδί το ποσό των 5.250 
δρχ. για τα δύο παιδιά το ποσό των 7.500 δρχ. και για τα τρία παιδιά 
το ποσό των 10.500 δρχ. με την προσκόμιση σχετικής απόδειξης του 
σταθμού και εφόσον οι γονείς του/των παιδιών εμπίπτουν στις προϋπο¬ 
θέσεις που έθεσε/θέτει τη σχετική Επιτροπή, σύμφωνα με τα εφαρμοζό¬ 
μενα στην Ε.Α.Σ. στην οποία συμμετέσχον/συμμετέχουν και Εκπρόσω¬ 
ποι των εργαζομένων. 

Η παράγραφος αυτή ισχύει από τον επόμενο από την υπογραφή της 
παρούσας σύμβασης μήνα. 

Η παρούσα διάταξη δεν αποτελεί μισθοδοτική παροχή. 

12. Σταθμοί Α' Βοηθειών. 

Ο Ο.Α.Σ.Θ. αναλαμβάνει να οργανώσει και λειτουργήσει Σταθμούς 
για την παροχή πρώτων βοηθειών από ειδικά προς τούτο εκπαιδευμένο 
προσωπικό του, μετά από εμπεριστατωμένη μελέτη που θα συνταχθεί 
από την Επιτροπή Υγιεινής και Εργασίας. 

13. Επιτροπή Υγιεινής και Εργασίας. 

Πλήρη εφαρμογή των διατάξεων του Ν. 1568/85 περί υγιεινής και 
ασφάλειας των εργαζομένων. 

14. Επιτροπή μελέτης μισθολογίου. 

θα πρέπει να συσταθεί Επιτροπή μελέτης νέου ενιαίου μισθολογίου 
στους φορείς Αστικών Συγκοινωνιών (Ε.Α.Σ. - ΗΛΠΑΠ - ΟΑΣΘ) κάτω 
από την εποπτεία του Υπουργείου Μεταφορών - Επικοινωνιών και με τη 
συμμετοχή Εκπροσώπων των εργαζομένων στους φορείς, της Γ.Σ.Ε.Ε. 
και των φορέων. 

15. Αυτόματη Τιμαριθμική Αναπροσαρμογή. 

Παρέχεται Α.Τ.Α. σύμφωνα με τις κείμενες διατάξεις που αφορούν 
αποκλειστικά την Α.Τ.Α. και ισχύουν στο Δημόσιο Τομέα από 
1.5.1982. 

16. Στους εισπράκτορες εξακολουθεί να χορηγείται πρόσθετη αύξηση 
2% που δόθηκε την 1.1.1988 στο σύνολο των τακτικών αποδοχών 
τους. 

Η ισχύς της παρούσας άρχεται από 1.1.1989 πλην των όρων για 
τους οποίους ρητώς ορίζεται άλλη χρονολογία έναρξης της ισχύος. 

Η Σ.Σ.Ε. να δημοσιευτεί στην Εφημερίδα της Κυβερνήσεως. 

ν Αθήνα, 26 Ιουλίου 1989 

Ο ΥΠΟΥΡΓΟΣ 

θ. ΠΑΠΑΜΑΡΓΑΡΗΣ 
-♦-- 

Αριθ. 16563 - * (3) 

Δημοσίευση στην Εφημερίδα της Κυβερνήσεως της από 8.7.89 ΣΣΕ 
των εργατών τελετών (νεκροπομπών) που απασχολούνται από τα 
γραφεία τελετών στα νεκροταφεία περιοχής Αθηνών, Πειραιώς και 
Π ροαστείων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57,186/69, 1198/72 και 73/74, 
αποφασίζουμε: , 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε την 14.7.89 και συντάχθηκε το υπ’ αρ. 
177/89 πρακτικό καταθέσεως, της οποίας το περιεχόμενο έχει ως 
εξής: 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Για τους όρους αμοιβής και εργασίας των εργατών τελετών (νεκροπο¬ 
μπών) που απασχολούνται από τα γραφεία τελετών στα Νεκροτα¬ 
φεία περιοχής Αθηνών - Πειραιώς και Προαστείων. 

Στην Αθήνα σήμερα 8 Ιουλίου 1989 στα Γραφεία του Σωματείου 
Ιδιοκτητών Γραφείων Αθηνών - Προαστείων Τριβωνιανού 29 (γ' όρο¬ 
φος) Αθήνα, μετά από νόμιμες προσκλήσεις και επανειλημμένες διακ 

πραγματεύαεις υπογράφεται Συλλογική Σύμβαση Εργασίας μεταξύ αφ’ 
ενός μεν: 

Α. Εργοδοτικά 

1. Το Σωματείο με την επωνυμία «Σωματείο Ιδιοκτητών Γραφείων 
Τελετών Αθηνών - Προαστείων (Σ.Ι.Γ.Τ.Α.) εκπροσωπούμενο από τον 
Πρόεδρο και τον Γεν. Γραμματέα του Δ.Σ. Κων/νο Τσακίρογλου και 
Βασίλειο Σβαρνιά. 

2. Το Σωματείο με την επωνυμία «Σωματείο Ιδιοκτητών Γραφείων 
Τελετών Πειραιώς - Προαστείων και Νήσων (Σ.^.Γ.Τ.Π.Ν.), εκπροσω¬ 
πούμενο από τον Πρόεδρο και το Γενικό Γραμματέα του Δ.Σ. Κων/νο 
Τογρίδη και Ευρυκλή Σολομόγκα και αφ’ ετέρου: 

Β. Εργατικά 

Της Ομοσπονδίας Σωματείων Εργατών Τελετών (Ο.Σ.Ε.Τ.) εκπρο¬ 
σωπούμενη από τον Πρόεδρο και το Γεν. Γραμματέα του Δ.Σ. Γεώργιο 
Μπαρτζάκο και Αντώνιο Λαγάκη, η οποία εκπροσωπεί τα εξής Σωμα¬ 
τεία: 

α. Το Σωματείο με την επωνυμία «Σωματείο Εργατών Τελετών «ΟΙ 
ΑΓΙΟΙ ΘΕΟΔΩΡΟΙ» το οποίο εκπροσωπείται από τον Πρόεδρο και το 
Γεν. Γραμματέα του Δ.Σ. Βασίλειο Γκιουζένη και Διονύσιο Καρυανό. 

β. Το Σωματείο με την επωνυμία «Σωματείο Εργατών Τελετών «Ο 
ΑΓΙΟΣ ΠΕΤΡΟΣ» το οποίο εκπροσωπείται από τον Πρόεδρο και το 
Γεν. Γραμματέα του Δ.Σ. Νικόλαο Σταματόπουλο και Σπύρο Κάππα. 

γ. Το Σωματείο με την επωνυμία «Σωματείο Εργατών Τελετών «Η 
ΕΓΕΡΣΗ ΤΟΥ ΛΑΖΑΡΟΥ» το οποίο εκπροσωπείται από τον Πρόεδρο 
και το Γεν. Γραμματέα του Δ.Σ. Παναγιώτη Δήμου και Ιωάννη Γκου- 
μάνη. 

6. Το Σωματείο με την επωνυμία «Σωματείο Εργατών Τελετών Κη¬ 
δειών «Ο ΤΙΜΙΟΣ ΣΤΑΥΡΟΣ» που εκπροσωπείται από τον Πρόεδρο 
και 

το Γεν. Γραμματέα του Δ.Σ. Κων/νο Παπαποστόλου και Ιωάννη Τό- 
γκα. 

ε. Το Σωματείο με την επωνυμία «Σωματείο Φραγκοφόρων και Φα- 
νοφόρων «ΟΙ ΑΓΙ0Ι ΠΑΝΤΕΣ» που εκπροσωπείται από τον Πρόεδρο 
και το Γεν. Γραμματέα Ιωάννη Χρυσαφίδη και Αλέξανδρο Αηδονό- 
πουλο. 

στ. Το Σωματείο με την επωνυμία «Σωματείο Εργατών Τελετών «Ο 
ΑΓΙΟΣ ΠΑΝΤΕΛΕΗΜΩΝ» που εκπροσωπείται από τον Πρόεδρο και 
το Γεν. Γραμματέα Ιωάννη Γαρυφαλάκη και Ιωάννη Δράκα. 

ζ. Το Σωματείο με την επωνυμία «Σωματείο Φραγκοφόρων και Φα- 
νοφόρων «Η ΑΝΑΛΗΨΙΣ» που εκπροσωπείται από τον Πρόεδρο και το 
Γεν. Γραμματέα Ιωάννη Ματζιώρη και Δημήτρη Καρασαΐνη. 

Κατόπιν της κοινής απόφασης των Υπουργών Εθνικής Οικονομίας 
και Οικονομικών που ισχύει από 1.1.1989 δια της οποίας εις το άρθρο 
2 ορίζεται ότι οι τελικές αυξήσεις των εργαζομένων θα προσδιορισθούν 
με το καθεστώς των ελεύθερων διαπραγματεύσεων, συμφωνούν και συ¬ 
νομολογούν τα ακόλουθα: 

1. Με την από 26.4.1980 ΣΣΕ, μεταξύ των συμβαλλόμενων η 
οποία δημοσιεύθηκε νόμιμα (ΦΕΚ τ.Β' 492/1980) συμφωνήθηκε ότι 
τα καθοριζόμενα γι’ αυτήν ποσά αμοιβής για τις επιμέρους διάφορες ερ¬ 
γασίες των εργατών που απασχολούν τα γραφεία τελετών θα αναπρο¬ 
σαρμόζονται κατά ποσοστό ίσο και ανάλογο προς τις αυξήσεις των κα- 
τώτατων ορίων μισθών και ημερομισθίων που θα χορηγούνται με την 
εκάστοτε Εθνική Γ ενική Συλλογική Σύμβαση Εργασίας. 

2. Σύμφωνα με την αρχή αυτή η οποία τηρήθηκε έκτοτε μεταξύ των 
συμβαλλομένων σωματείων συμφωνείται να αναπρόσαρμοσθούν οι κα¬ 
ταβαλλόμενες αμοιβές σύμφωνα με την αύξηση του τιμαρίθμου και των 
αυξήσεων που χορηγήθηκαν στα κατώτατα όρια των μισθών και ημερο¬ 
μισθίων και έτσι η αμοιβή των εργατών τελετών μελών των συμβαλλο^. 
μένων εργασιακών σωματείων που απασχολούνται από τα γραφεία τε¬ 
λετών στα νεκροταφεία της περιοχής Αθηνών - Πειραιώς καθορίζεται 
κατά κατηγορία για το έτος 1985 ως εξής: 

3. Η αμοιβή - συνολική της ομάδας (γκρούπ) των έξι φραγκοφόρων, 
υποχρεωτικώς για τα φέρετρα από άγρια ξυλεία, καθορίζεται σε δρχ. 
17.000. 

4. Η αμοιβή «συνολική» της ομάδας «γκρούπ» των τεσσάρων φρα¬ 
γκοφόρων για τα φέρετρα από λευκή ξυλεία καθορίζεται σε δρχ. 
13.500. 

Εξαιρούνται οι κηδείες στα νεκροταφεία Α', Γ' και Ζωγράφου, καθώς 
και οι κηδείες με πορείες ώμου από οικίες, όπου και θα χρησιμοποιείται 
γκρουπ των έξι «6» φραγκοφόρων. 

5. Η αμοιβή των παραγράφων 3 και 4 ισχύει για όλες τις κηδείες είτε 
γίνονται εντός των νεκροταφείων είτε εκτός, από τα σπίτια των νεκρών, 
από Ναούς ή νεκροθαλάμους. 


6. Η αμοιβή για τη μεταφορά των στεφάνων εντός των νεκροταφείων 
καθορίζεται σε δρχ. 900. 

7. Η αμοιβή για τη μεταφορά των στεφάνων εκτός νεκροταφείων, 
ήτοι από τα σπίτια των νεκρών, καθορίζεται σε δρχ. 1100. 

8. Η αμοιβή για τη μεταφορά φερέτρου και τοποθέτηση νεκρού για 
κάθε ένα εργάτη τελετών καθορίζεται σε δρχ. 2.000. 

9. Η αμοιβή «οδοιπορικά έξοδα» για τα εισητήρια κάθε γκρούπ εργα¬ 
τών τελετών για τα νεκροταφεία πέριξ των Αθηνών, ορίζεται κατ’ ανώ¬ 
τατο όριο σε δρχ. 2.000. 

Δεν καταβάλλονται οδοιπορικά έξοδα για τις κηδείες που γίνονται 
στο Α' και Γ' νεκροταφείο Αθηνών. 

Για τις κηδείες που γίνονται εκτός νεκροταφείων «σπίτια, ναοί, κ.λπ.» 
τα οδοιπορικά έξοδα του γκρουπ με αυτοκίνητο είναι ίσα με τη δαπάνη 
των άλλων ταξί της κηδείας. 

10. Στις αμοιβές αυτές των παραγράφων 3,4,5,6,7 και 8 συμπερι- 
λαμβάνονται ο καλωπισμός και ευπρεπισμός των εργατών τελετών, τα 
Δώρα Χριστουγέννων και Πάσχα, και το ποσό που καταβάλλετο «ως φι¬ 
λοδώρημα ώμου». 

11. Στις παραπάνω τιμές υπολογίσθηκαν όλες οι επιβαρύνσεις και 
προσαυξήσεις από οποιαδήποτε αιτία καθώς και οι εισφορές και κρατή¬ 
σεις υπέρ τρίτων όπως Ι.Κ.Α., Εργατική Εστία, Επικουρικά Ταμεία και 
έτσι τα Γ ραφεία Τελετών δεν έχουν καμμία άλλη υποχρέωση προς τους 
εργάτες τελετών ή προς οποιονδήποτε τρίτο από οποιαδήποτε αιτία. 

12. Στις αμοιβές που καθορίζονται παραπάνω και που θα ισχύουν 
μέχρι της 31.12.1989 συμπεριλαμβάνονται όλες οι τυχόν πρόσθετες 
αμοιβές παροχές που τυχόν θα δοθούν για όλο το 1989 «διορθωτικό 
ποσό» Α.Τ.Α. 

'Οτι οι παραπάνω αμοιβές θα ισχύουν για τις τελετές που διενεργού- 
νται στην περιοχή της τέως Διοικήσεως Πρωτευούσης και συγκεκρι¬ 
μένα στην περιοχή Χαλανδρίου, Μαρουσιού, Κηφισιάς, Αγίας Παρα¬ 
σκευής, μέχρι Σταυρού, Γλυφάδας, Σχιστού, Πετρουπόλεως, Ν. Λιο¬ 
σίων, Αγ. Αναργύρων, Κόκκινο Μύλο, Κουκουβάουνες, Πειραιώς, Πε¬ 
ράματος. 

Επίσης ισχύουν και για τις περιοχές Αχαρνών, Καματερού, και Άνω 
Λιοσίων εφ’ όσον οι τελετές κινούνται με αυτοκίνητα στα νεκροταφεία. 

Για τις τελετές που γίνονται πέρα από τις περιοχές αυτές θα κατα¬ 
βάλλεται η παραπάνω αμοιβή προσαυξημένη κατά 50% εφόσον η απα¬ 
σχόληση διαρκεί μισή μέρα, αλλιώς αν διαρκεί ολόκληρη τη μέρα η 
αμοιβή θα καθορίζεται με ειδική συμφωνία μεταξύ του γραφείου τελε¬ 
τών και των εργατών. 

13. Οι διοικήσεις των συμβαλλομένων Σωματείων, εργοδοτικών και 
εργατικών δεν έχουν καμμία ευθύνη για τυχόν καταβολή ή λήψη από τα 
μέλη τους αμοιβές πέρα από τις παραπάνω καθοριζόμενες. 

14. Οι νεκροκομιστές οφείλουν μόλις ειδοποιηθούν από το γραφείο 
τελετών να βρίσκονται 20' της ώρας νωρίτερα από την καθοριζόμενη 
ώρα τέλεσης της κηδείας στον υποδειχθησόμενο τόπο εκφοράς του νε¬ 
ρού. 

15. Οι νεκροκομιστές οφείλουν να προσέρχονται εις τον τόπον της τε- 
λέσεως της κηδείας καθαροί, ξυρισμένοι, κομμένα μαλλιά, βαμμένα πα¬ 
πούτσια, καθαρό πουκάμισο, ευπρεπείς και κόσμιοι, να υπακούουν στις 
διαταγές του αναλαμβάνοντος την κηδεία εργολάβου ή εις τον επί κεφα¬ 
λής ώστε να επιτυγχάνεται κατά τρόπο πειθαρχικό κοσμιότης της τελε¬ 
τής και το άψογο γενικά αυτής. 

16. Οι νεκροκομιστές οφείλουν να πηγαίνουν στο σπίτι του νεκρού με 
απόλυτο σεβασμό και ευγένεια τόσο προς τον νεκρό όσο και στα άλλα 
μέρη της οικογένειας του και με νεκρική σιγή να παρέχουν κάθε δυνατή 
περιποίηση προς τον νεκρό. 

17. Η σειρά της εκφοράς του νεκρού θα κανονίζει το γραφείο τελε¬ 
τών, το οποίο και θα ρυθμίζει το σημείο αναχωρήσεως καθώς και κάθε 
άλλη λεπτομέρεια της διαδικασίας και της πορείας της τελετής. 

18. Απαγορεύεται στους νεκροκομιστές να αναλαμβάνουν για λογα¬ 
ριασμό τους κηδείες ή να διατηρούν φερετροποίΐα ή καταστήματα πω- 
λήσεως ειδών κηδείας ως και οποιεσδήπατε διαμεσολαβήσεις υπέρ κά¬ 
ποιου γραφείου τελετών. 

19. Απαγορεύεται στους νεκροκομιστές να εξυπηρετούν γραφεία τε¬ 
λετών που ιδρύονται και λειτουργούν μετά την υπογραφή της παρούσης 
Συλλογικής Σύμβασης Εργασίας και δεν είναι μέλη του Σωματείου 
Ιδιοκτητών Γραφείων Τελετών Αθηνών και Πειραιώς. 

20. Με την παρούσα Συλλογική Σύμβαση καθορίζεται να φέρουν οι 
εργάτες τελετών φραγκοφόροι ομοιόμορφη ενδυμασία, τους μεν χειμερι¬ 
νούς μήνες, μαύρο κοστούμι, λευκό πουκάμισο γραβάτα μαύρη που δύ- 
ναται να αντικατασταθεί από το σύνολο των μελών εκάστου γκρουπ και 
όχι μεμονωμένως με μαύρο παπιγιόν, τους δε θερινούς μήνες η ίδια εν- 

δυμααία χωρίς σακάκι. 

21. Με την παρούσα Συλλογική Σύμβαση Εργασίας καθορίζονται ως 
ημιαργίες οι ημέρες Σάββατο, και Αργίες οι ημέρες Κυριακή, στα Νε¬ 
κροταφεία που 

αναφέρονται στην παράγραφο 12. 

Εξαιρέσεις επιτρέπονται: 

α) Στα Νεκροταφεία Βούλας, Βουλιαγμένης, Αχαρναί, Άνω Λιο¬ 
σίων, Καματερού, τα οποία εξακολουθούν να λειτουργούν λόγω ειδικών 
συνθηκών τα Σαββατοκύριακα. Η αμοιβή εκάστου γκρούπ που απα¬ 
σχολείται στις περιπτώσεις αυτές προσαυξάνεται τις ημέρες των Αργιών 
κατά 75%. 

β) Για τις τελετές που πραγματοποιούνται στην Αθήνα και Πειραιά 
και περιοχές της τ. Διοικήσεως Πρωτευούσης και οι ταφές πραγματο¬ 
ποιούνται σε νεκροταφεία πλην αυτών που αναφέρονται στην παρά¬ 
γραφο 12, και τα οποία λειτουργούν λόγω ειδικών συνθηκών. 

Η αμοιβή εκάστου γκρουπ που απασχολείται στις περιπτώσεις αυτές 
θα καθορίζεται με ειδική συμφωνία μεταξύ του γραφείου τελετών και 
των εργατών. 

22. Οι καθοριζόμενες αμοιβές που αναφέρονται στην παρούσα Συλ¬ 
λογική Σύμβαση Εργασίας ισχύουν από 20.2.1989. 

23. Κατά τα λοιπά εξακολουθούν να ισχύουν οι κείμενες διατάξεις. 

Η Σύμβαση αυτή ισχύει για ολόκληρο το 1989 ήτοι μέχρι 
31.12.1989. 

Η Σ.Σ.Ε. να δημοσιευτεί στην Εφημερίδα της Κυβερνήσεως. 

Αθήνα, 26 Ιουλίου 1989 

Ο ΥΠΟΥΡΓΟΣ 

θ. ΠΑΠΑΜΑΡΓΑΡΗΣ 

-♦- 

Αρ. 15982 (4) 

Μεταβίβαση στον Γενικό Γραμματέα της Γενικής Βιομηχανίας του δι- 

. καιώματος να υπογράφει «Με εντολή Τπουργού» τις πράξεις και τα 

έγγραφα αρμοδιότητας του Ειδικού Γραμματέα». 

Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α. Του Ν. 1558/1985 «Κυβέρνηση και Κυβερνητικά Όργανα» και 
ιδιαίτερα τα άρθρα 20, 25, 26, 28 και 29 (ΦΕΚ 137/Α/ 
26.7.1985). 

β. Του Π.Δ. 229/86 «Σύσταση και Οργάνωση της Γενικής Γραμμα¬ 
τείας Βιομηχανίας (ΦΕΚ 96/Α/16.7.86) και του Π.Δ. 396/89 (ΦΕΚ 
172/Α/16.6.89) «Οργανισμός της Γενικής Γραμματείας Βιομηχα¬ 
νίας. 

2. Την 18848/9.9.88 (ΦΕΚ 682/Β/14.9.88) κοινή απόφαση των 
Υπουργών Προεδρίας της Κυβέρνησης, Αν. Υπουργού Βιομηχανίας 
Ενέργειας & Τεχνολογίας και Υφυπουργού Οικονομικών «Συγκρότηση 
ενιαίου διοικητικού τομέα στη Γ.Γ.Β.». 

3. Την 2394/20.9.88 κοινή απόφαση του Πρωθυπουργού και του 
Αν. Υπουργού Βιομηχανίας Ενέργειας & Τεχνολογίας «Διορισμός Ειδι¬ 
κού Γραμματέα» (ΦΕΚ 185/Γ/27.9.88. 

4. Την Β1947/228/28.1.88 απόφαση του Αν. Υπουργού Βιομη¬ 
χανίας Ενέργειας & Τεχνολογίας «Μεταβίβαση στον Γενικό Γραμματέα 
Βιομηχανίας, στους Δ/ντές και λοιπούς Προϊσταμένους υπηρεσιακών 
μονάδων της Γενικής Γραμματείας Βιομηχανίας (Γ.Γ.Β.) του Υπουρ¬ 
γείου Βιομηχανίας Ενέργειας & Τεχνολογίας, του δικαιώματος να υπο¬ 
γράφουν «Με εντολή Αναπληρωτή Υπουργού» (ΦΕΚ 40/Β/ 
1 . 2 . 88 ). 

5. Την 21955/1900/25.10.88 απόφαση του Αναπληρωτή Υπουρ¬ 
γού Βιομηχανίας Ενέργειας και Τεχνολογίας «Μεταβίβαση στον Ειδικό 
Γραμματέα του ενιαίου Διοικητικού Τομέα Βιομηχανικής Πολιτικής 
της Γενικής Γραμματείας Βιομηχανίας του δικαιώματος να υπογράφει 
«Με εντολή Αναπληρωτή Υπουργού» (ΦΕΚ 769/Β/26.10.88). 

6. Την αριθ. ΔΔΥ/Φ6.12/16059/27.7.89 απόφαση του Πρωθυ¬ 
πουργού και του Υπουργού Βιομηχανίας Ενέργειας και Τεχνολογίας 
«Αποδοχή παραίτησης Ειδικού Γραμματέα». 

7. Την ανάγκη να διασφαλισθεί η εύρυθμη και αποδοτική λειτουργία 
των Δ/νσεων Βιομηχανικής Πολιτικής και Βιομηχανικής Ανάπτυξης 
που συγκροτούν τον ενιαίο διοικητικό τομέα Βιομηχανικής Πολιτικής 
στη Γενική Γραμματεία Βιομηχανίας του Υπουργείου Βιομηχανίας 
Ενέργειας & Τεχνολογίας καθώς και η ταχεία διεκπεραίωση των υπο¬ 


θέσεων που έχουν ανατεθεί σ’ αυτές, αποφασίζουμε: 

Μεταβιβάζουμε στον Γενικό Γραμματέα της Γενικής Γραμματείας 
Βιομηχανίας το δικαίωμα να υπογράφει «Με εντολή Υπουργού», τις 
πράξεις και τα έγγραφα αρμοδιότητας του «Ειδικού Γραμματέα» που 
αναφέρονται στην 21955/1900/25.10.88 απόφαση του Αν. Υπουρ¬ 
γού Βιομηχανίας, Ενέργειας και Τεχνολογίας (ΦΕΚ 769/Β/ 
26.10.88). Η Β 1947/228/28.1.88 απόφαση του Αν. Υπουργού 
Βιομηχανίας Ενέργειας & Τεχνολογίας (ΦΕΚ 40/Β/1.2.88) θα εξα¬ 
κολουθεί να ισχύει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Ιουλίου 1989 

Ο ΥΠΟΥΡΓΟΣ 

Μ. ΠΑΠΑΚΩΝΣΤΑΝΤΙΝΟΥ 

- ♦- 

Αρ. 19720 (5) 

Αποδοχή παραίτησης, ανάκληση παλαιών, αντικατάσταση και ορισμός 
νέων μελών Διοικητικού Συμβουλίου των ΕΛΛΗΝΙΚΩΝ ΤΑΧΥ¬ 
ΔΡΟΜΕΙΩΝ (ΕΛ-ΤΑ). 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1365/1983 «Κοινωνικοποίηση των επιχει¬ 
ρήσεων δημόσιου χαρακτήρα ή κοινής ωφέλειας». 

2. Τις διατάξεις των άρθρων 8 και 11 του ΠΔ 295/86 «δομή, ρόλος 
και τρόπος διοίκησης και λειτουργίας της κοινωνικοποιημένης επιχεί¬ 
ρησης Ελληνικά Ταχυδρομεία (ΕΛ-ΤΑ). 

3. Τις Κοινές υπουργικές αποφάσεις 3448/27.10.87 (ΦΕΚ 604/ 
Β/10.11.87 και 19595/136.89 (ΦΕΚ 468/Β/14.6.89) «περί ορι¬ 
σμού μελών Δ.Σ. ΕΛ-ΤΑ», αποφασίζουμε: 

1. Αποδεχόμαστε τις παραιτήσεις των μελών-εκπροσώπων του Κρά¬ 
τους στο ΔΣ των ΕΛ-ΤΑ: 

α) Γιαννόπουλου Γιώργου Προέδρου του Δ.Σ. ΕΛΤΑ και 
β) Βουρνά Πάνου Γενικού Διευθυντή ΕΛ-ΤΑ 

2. Ανακαλούμε τα μέλη-Εκπροσώπους του Κράτους στο Διοικητικό 
Συμβούλιο των ΕΛ-ΤΑ. 

α) Βαρούτσα Γεώργιο μέλος 
β) Νιώτη Διονύσιο μέλος και 
γ) Τήνιο Πλάτωνα μέλος 

3„. Ορίζουμε σε αντικατάσταση των πιο πάνω μελών-εκπροσώπων 
του Κράτους στο ΔΣ των ΕΛΤΑ τους εξής: 
α) Γεώργιο Βουκελάτο του Κωνσταντίνου 
β) Ιωάννη Κυπαρισσάκο του Αποστόλου 
γ) Φώτιο Πρόβατά του Χαριλάου 
δ) Ιωάννη Εγγλέζο του Κωνσταντίνου 
ε) Νικόλαο Χαιρόπουλο του Χαραλάμπους 

Πρόεδρος του ΔΣ ορίζεται ο Γεώργιος Βουκελάτος του Κωνσταντί¬ 
νου. 

Αναπληρωτής Προέδρου ΔΣ ορίζεται ο Ιωάννης Εγγλέζος του Κων¬ 
σταντίνου σε αντικατάσταση του Βασ. Παπαδιονυσίου μόνο ως προς την 
ιδιότητά του, ως Αναπληρωτή Προέδδρου ΔΣ ΕΛ-ΤΑ. 

Γενικός Διευθυντής ορίζεται ο Φώτιος Προβατάς του Χαριλάου. 

4. Ως προς τα μέλη εκπροσώπους των εργαζομένων στο Δ.Σ. εξακο¬ 
λουθεί να ισχύει η 3448/27.10.1987 απόφαση και είναι οι κάτωθι: 

α) Μιχάλης Κράβαρης του Δημητρίου 
β) Δημήτριος Τσόλχας του Ιωάννου 

5. Εκπρόσωποι της Τοπικής Αυτοδιοίκησης είναι οι εξής: 
α) Βασίλειος Παπαδιονυσίου του Κωνσταντίνου 

β) Πέτρος Μπουρδούκος του Νικολάου 

6. Η θητεία των παραπάνω λήγει στις 9 Νοεμβρίου 1990 και η από¬ 
φαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Ιουλίου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΣΟΥΦΛΙΑΣ ΝΙΚ. ΓΚΕΛΕΣΤΑΘΗΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5633 


Αρ. 30497/2589 (6) 

Αντικατάσταση κινητήρων ΕΔΧ αυτ/των (ταξί) περιοχής Αθηνών Πει¬ 
ραιώς και Περιχώρων. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Την αριθ. 10/88 Πράξη του Υπουργικού Συμβουλίου (ΦΕΚ 11/ 
Α/88) που κυρώθηκε με το Ν. 1788/88 (ΦΕΚ 131/Α/68). 

2. Την αριθ. 14264/385/87/7.4.88 εγκύκλιο με την οποία δόθη¬ 
καν διευκρινήσεις προς τις Δ/νσεις Συγκοινωνιών Νομού Αττικής, για 
την αντιμετώπιση ορισμένων προβλημάτων ιδιοκτητών ταξί κατά την 
εφαρμογή του πιο πάνω νόμου. 

3. Την αριθ. 22048/587/88/8.6.88 νεώτερη εγκύκλιο με την 
οποία παρατάθηκαν οι προθεσμίες της πιο πάνω εγκυκλίου. 

4. Την αριθ. 26670/730/88 απόφαση του ΥΠ.ΜΕ (ΦΕΚ 477/Β/ 

88) περί τεχνικών όρων ΕΔΧ αυτ/των περιοχής «Αθηνών - Πειραιώς - 
Περιχώρων» και ειδικώτερα την παρ. 2 του άρθρου 4 αυτής με την 
οποία παρείχετο η ευχέρεια ανανέωσης της άδειας κυκλοφορίας λόγω 
αλλαγής κινητήρος υπό ορισμένες προϋποθέσεις στους ιδιοκτήτες εκεί¬ 
νους ΕΔΧ αυτ/των της παραπάνω περιοχής που έχουν προβεί στην το¬ 
ποθέτηση κοινών βενζινοκινητήρων (όχι νέας τεχνολογίας) μέχρι 
13.7.88. 

5. Την αριθ. 27723/765/88/22.7.88 εγκύκλιο σχετικά με την 
αντικατάσταση κινητήρων ΕΔΧ αυτ/των της πιο πάνω περιοχής. 

6. Την αριθ. 34125/1073/13.9.88 απόφαση του ΥΠ.ΜΕ (ΦΕΚ 
682/Β/88) με την οποία τροποποιήθηκε και αντικαταστάθηκε η πα- 
ράγρ. 2 του άρθρου 4 της αριθ. 26670/730/88 απόφασης. 

7. Την αριθ. 49211/2845/23.12.88 απόφαση (ΦΕΚ 79/Β/89) 
με την οποία τροποποιήθηκε η αριθ. 34125/1073/88 ως προς την 
ημερομηνία λήξεως των αδειών κυκλοφορίας. 

8. Την αριθ. 4017/283/15.1.89 εγκύκλιο με την οποία επετρά- 
πηκε η αντικατάσταση κινητήρων των ΕΔΧ αυτ/των της υπόψη περιο¬ 
χής (με καύσιμο βενζίνη ή πετρέλαιο) με την προϋπόθεση ότι ο παλαιός 
κινητήρας θα εκρίνετο ακατάλληλος για περαιτέρω χρήση από 2μελή 
επιτροπή τεχνικών υπαλλήλων τής αρμόδιας περιφερειακής υπηρε¬ 
σίας. 

9. Την αριθ. 5125/392/1.2.89 απόφαση του ΥΠΜΕ (ΦΕΚ 83/Β/ 

89) «περί τροποποίησης της παραγ. 2 του άρθρου 4 της αριθ. 26670/ 
730/88 απόφασης του ΥΠ ΜΕ, όπως αντικαταστάθηκε με την αριθ. 
34125/1073/88 όμοια. 

10. Την αριθ. 17550/1490/21.4.89 απόφαση (ΦΕΚ 292/Β/89) 
«περί τροποποίησης της παρ. 2 του άρθρου 4 της αριθ. 26670/ 


730/88 απόφασης, ως αντικαταστάθηκε με την αριθ. 34125/ 
1073/88 και τροποποιήθηκε με την αριθ. 5125/392/89 όμοια». 

11. Το γεγονός ότι η αγορά δεν έχει εφοδιαστεί ακόμη με επαρκή 
αριθμό βενζινοκινητήρων νέας τεχνολογίας με αποτέλεσμα πολλοί ιδιο¬ 
κτήτες να μη μπορούν να προβούν στην τοποθέτηση νέων κινητήρων 
νέας τεχνολογίας λόγω αχρηστεύσεως του παλαιού κινητήρα (βενζίνης 
ή πετρελαίου). 

12. Την ανάγκη αντιμετώπισης των παραπάνω περιπτώσεων, γιατί 
οι ιδιοκτήτες αντιμετωπίζουν άμεσα προβλήματα συντήρησης των οικο¬ 
γενειών τους, αποφασίζουμε: 

1. Επιτρέπουμε, κατ’ εξαίρεση της αριθ. 26670/730/88 υπουργι¬ 
κής απόφασης (ΦΕΚ 477/Β/88) και μέχρι 31.12.89, την αντικατά¬ 
σταση των κινητήρων των κυκλοφορούντων ΕΔΧ αυτ/των που έχουν 
έδρα διοικητική μονάδα που βρίσκεται μέσα στην περιοχή της περιπτ. 
(α) της παρ. 2 του άρθρου 1 του Ν. 1437/84 (ΦΕΚ 59/Α/1984), 
εφόσον ο παλαιός κινητήρας τους ελεγχθεί και κριθεί ακατάλληλος για 
περαιτέρω χρήση, άνευ δικής μας εντολής, σύμφωνα με την αριθ. 
4017/283/25.1.89 εγκύκλιό μας. 

2. Οι τοποθετούμενοι νέοι κινητήρες να είναι του αυτού καυσίμου με 
τους αντικατασταθέντες, μη απαγορευομένης όμως και της τοποθετή- 
σεως βενζινοκινητήρων σε αντικαστάσταση πετρελαιοκινητήρων. 

3. Οι παραπάνω άδειες λόγω αλλαγής κινητήρα θα ισχύουν μέχρι 
31.12.1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Ιουλίου 1989 

Ο ΥΠΟΥΡΓΟΣ 

ΝΙΚ. ΓΚΕΛΕΣΤΑΘΗΣ 
-♦- 

Αριθ. ΓΔΐ/506 ^ 7 ) 

Ορισμός Βοηθού Γενικού Διευθυντή Διοικητικού. 

Σύμφωνα με τη διάταξη της παραγράφου 5 του άρθρου.7 του Π.Δ. 
57/1985 το Διοικητικό Συμβούλιο της ΔΕΗ έλαβε την απόφαση αριθ. 
234/25.7.89 με την οποία αποδέχτηκε την από 21.7.89 παραίτηση 
του Π. Αάμπου από τη θέση του Βοηθού Γενικού Διευθυντή Διοικητικού 
και όρισε ως Βοηθό Γενικό Διευθυντή Διοικητικού τον I. Σταθούλια, με 
τριετή θητεία. 

* Αθήνα, 26 Ιουλίου 1989 

Ο Γενικός Διευθυντής 

Θ. ΞΑΝΘΟΠΟΥΛΟΣ 




ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.30' 


: Διεύθυνση 

Καποδιστρίου 34 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΗ 


ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

• Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

• Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547_ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών Και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» 

» 

» 

Β 


10.000 

Υ) 

» 

» 

» 

Γ' 

» 

4.000 

δ) 

» 

» 

» 

Δ' 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

- 1.000 

ι) 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












